# Brèst

Brèst (Brest en francés) es una vila de França dins la region de Bretanha e lo departament de Finistèrra. Es un pòrt important, segond pòrt militar en França après Tolon, situat a l'extremitat oèst de Bretanha.
Amb 139 926 abitants , Brest es la 25ena comuna pus poblada de França. Fòrta d'una metropòli de 210 047 abitants (2018), representa la primièra aglomeracion de l'oèst breton e la segonda de la region Bretanha après Rennes. Emai que Brest, tanben sonada la ciutat del Ponent, siá la vila pus poblada de Finistèrra, la prefectura del departament es Quimper.
A l'Edat Mejana, l'istòria de Brest se confond amb l'istòria de son castèl. Puèi Richelieu ne faguèt un pòrt militar. Brest se desvolopèt a l'entorn de l'arsenal, entrò la segonda mitat del sègle XX. Fortament marcada pels bombardaments de la Segonda Guèrra Mondiala, Brest vegèt son centre istoric gaireben entièrament rebastit. A la fin del sègle XX e al començament del sègle XXI, la desindustrializacion de la vila s'acompanhèt del desvolopament del sector terciairi.
Brest es uèi una vila universitària importanta de plus de 29 000 étudiants. Son universitat es pluridisciplinària e comport notadament una facultat de medecina. En mai, Brest e sa region comptan mantunas grandas escòlas : d'escòlas d'engenhaires (ESIAB, IMT Atlantic, ENSTA Bretanha, ENIB e ISEN, CESI), l'escòla de comèrci Brest Business School, l'EURO-Institut d'Actuariat EURIA, Brest es tanban un pòl de recerca important, axat sus la mar, e aculhís la sèti social e pus grand dels centres Ifremer, lo CEDRE, lo SHOM, l'Institut universitari europèu de la mar e l'Institut polar francés. Lo Tecnopòl Brest-Iroise facilita la mesa en òbra d'aquelas competéncias scientificas e tecnicas dins lo domeni economic e industrial.
Brest foguèt sempre marcada per son passat maritim : l'Acadèmia de marina i foguèt fondada en 1752, lo pòrta-avions Charles de Gaulle i foguèt bastit, e totes los quatre ans, en julhet, Brest aculhís la granda fèsta internacionala de la mar, dels batèls e dels marins. Brest aculhís tanban l’escòla de Maistrance (escòla de formacion iniciala dels oficièrs marinièrs), l’escòla dels mòssis al Centre d’Instruccion naval, e nombrosas entrepresas nauticas al sen de la Sailing Valley bretona.

## Geografia

Brest es situat a l’oèst de Bretanha, dins lo nòrd de Finistèrra, departament que n'es una de las sosprefecturas ; Brest es tanben una prefectura maritima de l'Atlantic. Brest se tròba a la punta nòrd-oèst de la peninsula armoricana, a la broa de la rada de Brest e fa partit istoricament del país de Leon.

## Administracion

Lista deus cònsols successius :
| Periòde | Periòde | Identitat |
| 2008 | 2014 | François Cuillandre |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 24 180 | 25 865 | 22 130 | 26 361 | 29 860 | 29 773 | 48 225 | 55 820 | 61 160 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 54 665 | 67 833 | 79 847 | 66 270 | 66 828 | 69 110 | 70 778 | 75 854 | 74 538 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 84 284 | 85 294 | 90 540 | 73 960 | 67 861 | 69 841 | 79 342 | 74 991 | 110 713 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 136 104 | 154 023 | 166 826 | 156 060 | 147 956 | 149 634 | 144 548 | 142 722 | 142 097 |
| 2009 | 2010 |
| 141 315 145 592 | 141 303 145 561 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véser tanben

* École nationale supérieure de techniques avancées Bretagne

## Nòtas

* ↑ . Le Télégramme..
* ↑ . Ouest-France.fr..
* ↑ . Le Telegramme..
* Portal de Bretanha